*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*230. számú előterjesztés*

Bátaszék Város Önkormányzat Képviselő-testületének 2024. december 11-én

16 órakor megtartandó ülésére

Döntés önkormányzati bérlakás szolgálati célú kiutalásáról

|  |
| --- |
| **Előterjesztő:** dr. Bozsolik Róbert polgármester  **Készítette**: dr. Firle-Paksi Anna aljegyző    **Törvényességi ellenőrzést végezte:** Takaróné dr. Mihó Beatrix  mb. hatósági irodavezető  **Tárgyalja:**  KOIS Bizottság 2024.12.09.  PG Bizottság: 2024.12.10. |

**Tisztelt Képviselő- testület!**

A **7140 Bátaszék, Hunyadi u. 2/A. 1. em. 3.** szám alatti társasházban a BÁT-KOM 2004. Kft. kezelésében álló 1 db önkormányzati bérlakás megüresedett.

2024. november 25.napján érkezett a Bátaszéki Kanizsai Dorottya Általános Iskola igazgatójának, Mészáros Istvánnak a levele, melyben támogatja, hogy Csötönyi László szekszárdi lakos, aki 2024. október 14. óta az intézményben pedagógusként dolgozik, önkormányzati bérlakás kiutalásban részesüljön szolgálati jelleggel.

Bátaszék Város Önkormányzat Képviselő-testületének a lakások, helyiségek bérletéről, valamint elidegenítésük szabályairól szóló 13/2023. (IX. 22.) önkormányzati rendelet 5. § (4) bekezdése szerint:

*„(4) Bátaszék Város Önkormányzata és intézményei, valamint a* ***városban működő egyéb intézmények*** *megfelelő szakemberrel történő ellátottsága érdekében és az* ***alkalmazott szakemberek elhelyezésére*** *–* ***legfeljebb*** *az önkormányzati vagy* ***egyéb intézménynél fennálló foglalkoztatási jogviszony fennállásáig – önkormányzati lakás szolgálati célra kiutalható****. A bérbeadásról – az intézményvezetők javaslata alapján –* ***a képviselő-testület dönt.****”*

A Bátaszék, Hunyadi u. 2/A. 1. em. 3. ajtó szám alatti bérlakás korábban megüresedett, így javasoljuk ezen ingatlan szolgálati célból történő kiutalását Csötönyi László, Szekszárd, ……….. lakos, a bátaszéki Kanizsai Dorottya Általános iskola pedagógusa részére.

Kérjük a T. Képviselő-testületet az előterjesztés megtárgyalására, valamint az alábbi határozati javaslat elfogadására:

**H a t á r o z a t i j a v a s l a t :**

**Önkormányzati lakás szolgálati célra történő kiutalására**

Bátaszék Város Önkormányzat Képviselő-testülete a lakások, helyiségek bérletéről, valamint elidegenítésük szabályairól szóló 13/2023. (IX. 22.) önkormányzati rendelet 5. § (4) bekezdése alapján a városban működő Bátaszéki Kanizsai Dorottya Általános Iskola megfelelő szakemberrel történő ellátottsága és az alkalmazott szakemberek elhelyezésének elősegítése érdekében szolgálati célból a **Bátaszék, Hunyadi u. 2/A. 1.em. 3. ajtó** szám alatti önkormányzati bérlakást

**Csötönyi László**…………………… szám alatti lakos

részéreutalja ki 2025. január 1. napjától határozatlan időre, legfeljebb a Bátaszéki Kanizsai Dorottya Általános Iskolában fennálló foglalkoztatási jogviszonya fennállásáig, továbbá felkéri a BÁT-KOM 2004 Kft.-t, hogy a bérlővel a lakásbérleti szerződést kösse meg.

*Határidő:* 2024. december 15.

*Felelős:* dr. Firle-Paksi Anna aljegyző

(a határozat megküldéséért)

*Határozatról értesül:* BÁT-KOM 2004 Kft.,

Bátaszéki Kanizsai Dorottya Általános Isk.

Csötönyi László

irattár